ഭരണസംവിധാനത്തെ കുറിച്ച് അവബോധം ഉണ്ടാക്കാന് മന്ത്രിമാര്ക്കുള്ള പരിശീലന പരിപാടിക്ക് ഇന്ന് തുടക്കമാകും ഇന്ന് ഐ.എം.ജിയുടെ നേതൃത്വത്തില് സംഘടിപ്പിക്കുന്ന സംസ്ഥാനത്തെ മന്ത്രിമാര്ക്കുള്ള പരിശീലന പരിപാടി ആരംഭിക്കും. പരിശീലന പരിപാടിയുടെ ഉദ്ഘാടനം മുഖ്യമന്ത്രി പിണറായി വിജയന് നിര്വഹിക്കും. പരിപാടിയുടെ പ്രധാന ലക്ഷ്യം മന്ത്രിമാര്ക്ക് ഭരണസംവിധാനത്തെ കുറിച്ച് അവബോധം ഉണ്ടാക്കുകയാണ്. പത്ത് സെഷനുകളുള്ള പരിശീല പരിപാടി മൂന്ന് ദിവസം നീണ്ട് നില്ക്കും. സംസ്ഥാന സര്ക്കാരാണ് മന്ത്രിമാര്ക്ക് ഭരണകാര്യങ്ങളില് പ്രകടനം മെച്ചപ്പെടത്തുന്നതിന് ക്ലാസ് നല്കാന് തീരുമാനം എടുത്തത്. സംസ്ഥാനത്തെ മന്ത്രിമാര് അടുത്ത മൂന്ന് ദിവസത്തേക്ക് വിദ്യാര്ത്ഥികള് ആകും. പരിശീലന പരിപാടി സംഘടിപ്പിച്ചിരിക്കുന്നത് തിരുവനന്തപുരം ഐ.എം.ജിയിലാണ്. ഇന്ന് മുതല് ബുധന് വരെയാണ് പരിശീലന പരിപാടി. പ്രതീക്ഷിച്ച നിലവാരത്തിലേക്ക് രണ്ടാം പിണറായി സര്ക്കാരിന്റെ പ്രവര്ത്തനങ്ങള് അധികാരത്തില് എത്തി 100 ദിനം പൂര്ത്തിയാക്കിയിട്ടും എത്താത്തതിനാല് ആണ് ഈ പരിശീലന പരിപാടി. ക്ലാസുകള് വകുപ്പുകളുമായി ബന്ധപ്പെട്ട കാര്യങ്ങളില് മുതിര്ന്ന ഉദ്യോഗസ്ഥരും, മുന് ചീഫ് സെക്രട്ടറിമാരും നയിക്കും.The post ഭരണസംവിധാനത്തെ കുറിച്ച് അവബോധം ഉണ്ടാക്കാന് മന്ത്രിമാര്ക്കുള്ള പരിശീലന പരിപാടിക്ക് ഇന്ന് തുടക്കമാകും first appeared on MalayalamExpressOnline.